Abdul Haris (akademisi)

Abdul Haris (lahèr 21 Sèptèmber 1970) panèka Ḍeputi Bidang Koordinasi Pemberdayaan Dhisa, Dhisa sè ngadhingghâl, bân dhisa tatanto ḍâ' Kementerian Koordinator Bidang Pemberdayaan Masyarakat. Abdul Haris èlantik sareng Menteri Koordinator Bidang Pemberdayaan Masyarakat, Muhaimin Iskandar è 19 Ḍèsèmber 2024. Abdul Haris jhughân aropa'aghi Guru Besar teptep è bidang èlmo geografisika è Fakultas Matematika bân Ilmu Pengetahuan Alam, Universitas Indonesia.

 Riwayât Kaoḍi'ân 
Abdul haris lahèr è tangghâl 21 Sèptèmber 1970 è Pemalang, Jhâbâ Tengnga, mènangka ana' sarèyang ḍâri ennem satarètanan. Orèng towana alako mènangka rèng tanè. Sa'amponna mamarè pamolangan SMA è taon 1988, Abdul Haris ajhâr Fisika è Universitas Indonesia, bân lulus è taon 1992. Haris ngaollè gellar master è bidang Fisika ḍâri Universitas Indonesia jhughân è taon 1995. Haris amolaè pangajhârân doktoral è bidang geofisika è Universitas Kiel, Jèrman è taon 1999. Haris mamarè pangajhârân doktoralla è taon 2002 kalabân disertasi sè ajuḍul "Amplitude Preserving Pre-stack Depth Migration and Its Application to Imaging of BSR in Marine Multi-channel Seismic Reflection Data".

 Lako 
Haris amolaè lakona mènangka asistèn panalètè sa'amponna mamarè gellar master è Universitas Indonesia. Haris saterrossa alako mènangka konsultan seismik ka'angghuy ARCO è Papua sabellumma amolaè program doktoral è Jèrman. Haris saterrossa abâli ka Universitas Indonesia è taon 2003 bân dhâddhi Sekretaris Program Magister Fisika è taon 2003 kantos 2004.

Lako bidang akademisi-na Haris è Universitas Indonesia, on-laon sajân bhâghus. Haris dhâddhi Manager Riset bân Pangabdhiyân ḍâ' Masyarakat è taon 2004 kantos 2008, bân èterrossaghi dhâddhi Sekretaris FMIPA UI è taon 2008 kantos 2013. È taon 2009, Haris èpèlè dhâddhi wâkkèl prèsiḍèn bidang sertifikasi Himpunaan Ahli Geofisika Indonesia (HAGI). Sa'abiddhâ lakona neng è fakultas, Haris terros abherri' pangatowan è bidang geofisika bân abimbing mahasiswa sarjana bân pascasarjana geofisika.

 Sombher 

Bhângsa:Èlmowan